Pebrero 31

Ti Pebrero 31, no maipanggep iti moderno a Lumaud a kalendario a (nabaliwan Gregoriano), daytoy ket naipagpagarup laeng a petsa. Daytoy ket sagpaminsan nga inus-usar para kadagiti panggep ti kas pagarigan, tapno maipalawag urayno ania ti linaon ti kontesto a ti pakaammo a naiprespresenta ket artipisial ken saan a pudno a datos. Ti Pebrero 30 ket sagpaminsan pay nga inus-usar iti isu met laeng a tabas,urayno adda met dagiti sabali a kalendario a lehitimado nga agus-usar ti Pebrero 30.

Iti daytoy a banag, dagitoy a "petsa" ket kapada iti sabali a nalawag a piksional a datos nga inus-usar iti isu met laeng a panggep, kasla iti 12th of Never wenno "John Q. Public" iti Ingles.

Dagiti kas pagarigan ti naigagara a panagusar

"[T]i umuna a rambakan ti Pebrero 31 iti lubong! ... Kaano: Intono Pebrero 31, wen aya! Ti rambakan ket mangrugi intono 12:61 PM..." (panag-usar ti awan kaipapananna a datos iti panid ti pagikabilan ti nagan ti dominio).
Ti maysa nga episoda ti presentasion ti Ti Oras ni Alfred Hitchcock a naibatay iti nobela iti isu met laeng a nagan babaen ni Julian Symons ket natituluan iti "The Thirty-First of February". Ni David Wayne ket nagbida a kas lalaki a nasuspetsa a nagpatay iti asawana, ket naigaggagara a pinamauyong tapno agkompesar.  Ti proseso ket mairaman ti maulit-ulit a panangibaliw ti kalendariona iti Pebrero 4, ti petsa ti ipupusay ti asawana, ken kanungpalan a panangibaliw daytoy iti awan a Pebrero 31.
"wadan a panid ti web / Titulo ti Panid / Naudi a Napabaro idi Pebrero 31, 1999" (kaspagarigan a panag-usar ti datos kadagiti pangipakaamo a materiales).

Dagiti pannakaipasngay

Ti Ripley's Believe It or Not! ket nangibagbaga a ni William O'Malley, "segun ti dokumento ti pannakaipasngayna idiay Clifden, Irlanda, ket naipasngay idi 1853 Pebrero 31".

Kitaen pay

 Enero 0
 Pebrero 30
 Marso 0

Dagiti nagibasaran

Pebrero